Carl von Linné

Carl Linnæus, pués Carl von Linné aprés son anoblissement, en latin Linnaeus, nèssu lo 23 de mê 1707 a Råshult et môrt lo 10 de janviér 1778 a Upsala, est un naturalisto suèdouès qu'at posâ les bâses du sistèmo modèrno de la nomenclatura binominâla. Considèrant que la cognessence scientifica at fôta de nomar les chouses, il at listâ, nomâ et cllassiê de maniére sistèmatica l'èssencièl des èspèces viventes cognessues a son època en s'apoyent sur ses obsèrvacions coment sur celes de son malyâjo de corrèspondents. L'hièrarchie des classificacions qu'il mèt en-ant s'empôse u XIXémo sièclo coment la nomenclatura oficièla por los étres vivents.
Carl von Linné at d'ense dècrit més de 10 000 èspèces de plantes, de champegnons et de bétyes. Coment ôtor il est abregiê en L.

 Ôvres principales 
 Systema Naturae (1735); douxiéma èdicion de 1758: pouent de dèpârt oficièl de la nomenclatura des bétyes.
 Species plantarum (1753): pouent de dèpârt oficièl de la nomenclatura des plantes et des champegnons.
 Flora anglica (1754)
 Fundamentorum botanicorum partes I et II (1768)

Catègorie:Suède
Catègorie:Biologia
Catègorie:Chèrchior